CELEX: 32020D2216
Language: ro
Date: 2020-12-22 00:00:00
Title: Decizia de punere în aplicare (UE) 2020/2216 a Comisiei din 22 decembrie 2020 de modificare a anexei I la Decizia 2006/168/CE în ceea ce privește rubrica referitoare la Regatul Unit și anumite dependențe ale Coroanei britanice din lista țărilor terțe autorizate pentru importurile în Uniune de embrioni de bovine (Text cu relevanță pentru SEE)

28.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 438/57
               
            
         DECIZIA DE PUNERE ÎN APLICARE (UE) 2020/2216 A COMISIEI
         din 22 decembrie 2020
         de modificare a anexei I la Decizia 2006/168/CE în ceea ce privește rubrica referitoare la Regatul Unit și anumite dependențe ale Coroanei britanice din lista țărilor terțe autorizate pentru importurile în Uniune de embrioni de bovine
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 7 alineatul (1) și articolul 9 alineatul (1) litera (b),
         întrucât:
         
                     (1)
                  
                  
                     Decizia 2006/168/CE a Comisiei (2) stabilește condițiile pentru importurile în Uniune de transporturi de embrioni de bovine. Mai precis, anexa I la respectiva decizie enumeră țările terțe din care statele membre trebuie să autorizeze importuri de embrioni de bovine.
                  
               
                     (2)
                  
                  
                     Regatul Unit a furnizat garanțiile necesare prevăzute în Decizia 2006/168/CE pentru ca Regatul Unit și dependența Coroanei britanice Jersey să fie inclusă în anexa I la decizia respectivă după încheierea perioadei de tranziție prevăzute în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Acordul de retragere), fără a aduce atingere aplicării dreptului Uniunii la și în Regatul Unit în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv. Ținând seama de garanțiile furnizate de Regatul Unit, țara terță respectivă și dependența Coroanei britanice trebuie incluse în anexa I la Decizia 2006/168/CE.
                  
               
                     (3)
                  
                  
                     Prin urmare, anexa I la Decizia 2006/168/CE trebuie modificată în consecință.
                  
               
                     (4)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezenta decizie trebuie să se aplice de la 1 ianuarie 2021.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa I la Decizia 2006/168/CE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică începând cu 1 ianuarie 2021.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 22 decembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 302, 19.10.1989, p. 1.
         
            (2)  Decizia 2006/168/CE a Comisiei din 4 ianuarie 2006 de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE (JO L 57, 28.2.2006, p. 19).
      
      
         
            ANEXĂ
            Anexa I la Decizia 2006/168/CE se modifică după cum urmează:
            
                        1.
                     
                     
                        După rubrica referitoare la Elveția, se introduce următoarea rubrică:
                        
                                    „GB
                                 
                                 
                                    Regatul Unit (*1)
                                    
                                 
                                 
                                    ANEXA II
                                 
                                 
                                    ANEXA III
                                 
                                 
                                    ANEXA IV
                                 
                              
                  
                        2.
                     
                     
                        După rubrica referitoare la Israel, se introduce următoarea rubrică:
                        
                                    „JE
                                 
                                 
                                    Jersey
                                 
                                 
                                    ANEXA II
                                 
                                 
                                    ANEXA III
                                 
                                 
                                    ANEXA IV”